**Ministru kabineta rīkojuma projekta**

**“Par Latvijas Republikas delegācijas dalību Apvienoto Nāciju Organizācijas Bērnu tiesību komitejas 71.sesijā Ženēvā” sākotnējās ietekmes novērtējuma**

**ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2016.gada 12. un 13.janvārī 71.sesijas laikā Apvienoto Nāciju Organizācijas (turpmāk – ANO) Bērnu tiesību komiteja (turpmāk – Komiteja) izskatīs Latvijas Republikas konsolidēto piekto nacionālo ziņojumu par ANO 1989.gada 20.novembra Konvencijas par bērna tiesībām (turpmāk – Konvencija) izpildi laika posmā no 2004.gada 1.janvāra līdz 2012.gada 30.jūnijam. Vienlaikus Komiteja izskatīs Latvijas Republikas sākotnējo ziņojumu par Konvencijas papildu protokola par cīņu ar bērnu iesaistīšanu bruņotos konfliktos izpildi 2006.-2011.gadā un sākotnējo ziņojumu par Konvencijas papildu protokola par cīņu ar tirdzniecību ar bērniem, bērna prostitūciju un bērna pornogrāfiju izpildi 2006.-2010.gadā.Minēto ziņojumu izskatīšanas sēdē ir aicināta piedalīties nacionālā delegācija, kuras locekļiem jāsniedz apskats par ANO iesniegto nacionālo ziņojumu saturu, kā arī jāinformē Komiteja par pašreizējām ar Konvencijas un papildu protokolu normu ieviešanu saistītajām aktivitātēm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekta „Par Latvijas Republikas delegācijas dalību Apvienoto Nāciju Organizācijas Bērnu tiesību komitejas 71.sesijā Ženēvā” mērķis ir nodrošināt Latvijas Republikas delegācijas dalību nacionālo ziņojumu izskatīšanā Komitejā.Latvijas nacionālais ziņojums par Konvencijas izpildi tika apstiprināts Ministru kabinetā 2013.gada 9.jūlijā (2013.gada 9.jūlija sēdes protokols Nr.39, 43.§, TA-1381). Latvijas nacionālais sākotnējais ziņojums par Konvencijas papildu protokola par bērnu iesaistīšanu bruņotos konfliktos izpildi 2006.-2011.gadā tika apstiprināts Ministru kabinetā 2012.gada 21.augustā (2012.gada 21.augusta sēdes protokols Nr.48, 24.§, TA-1786).Latvijas nacionālais sākotnējais ziņojums par Konvencijas papildu protokola par tirdzniecību ar bērniem, bērna prostitūciju un bērna pornogrāfiju izpildi 2006.-2010.gadā tika apstiprināts Ministru kabinetā 2013.gada 3.janvārī (2013.gada 3.janvāra sēdes protokols Nr.1, 38.§, TA-2825).Pēc Komitejas darbības noteikumiem, tās sēdes ir nozīmētas pēc ANO dalībvalsts nacionālā ziņojuma iesniegšanas. Iepriekšējā nacionālā ziņojuma par Konvencijas izpildi izskatīšana notika 2006.gada 16.maijā. Ziņojuma izskatīšanas laikā delegācijai ir jāuzklausa Komitejas ziņotāju viedoklis par Konvencijas un papildu protokolu prasību izpildi Latvijā un jāsniedz atbildes uz Komitejas ekspertu uzdotajiem jautājumiem. Tādēļ delegācijas sastāvā ir iekļauti atbildīgo iestāžu pārstāvji, kas īsā laika posmā sagatavos un sniegs detalizētas atbildes uz Komitejas ekspertu interesējošiem jautājumiem. |
| 3. | Projekta izstrādē iesaistītās institūcijas | Ārlietu ministrija. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības |  ANO 1989.gada 20.novembra Bērnu tiesību konvencija |
| 3. | Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | ANO 1989.gada 20.novembra Bērnu tiesību konvencija |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Nav attiecināms. | Nav attiecināms. | Nav attiecināms. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |
| Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošina Ārlietu ministrija sadarbībā ar Iekšlietu ministriju, Izglītības un zinātnes ministriju, Kultūras ministriju, Labklājības ministriju, Tieslietu ministriju un Veselības ministriju.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektā noteiktās funkcijas tiks īstenotas institūciju esošo kompetenču ietvaros. |
| 3. | Cita informācija | Nav. |

Anotācijas II, III, IV un VI sadaļa – projekts šīs jomas neskar.

Iesniedzējs: ārlietu ministra p.i. M.Seile

Vīzē: valsts sekretārs A.Pildegovičs

08.12.2015.

661

N.Freimane

Tālr.:67016341, fakss: 67283335

E-pasts: natalija.freimane@mfa.gov.lv